Document ID: /roh_data/filtered/fineweb-2-filterrobots_roh.jsonl.gz/24391

Plinavant duai dar supplements da scolaziun betg pir cura che l'uffant survegn 16 onns mabain gia cura che l'uffant cumenza per exempel ina scolaziun. Igl uffant sto dentant avair almain 15 onns. Tals supplements èn in zic pli auts, scriva il Cussegl federal. Cun questas correcturas vuless el megliurar tscherts puncts en chaussa supplements da famiglia.
Il Cussegl federal quinta cun custs supplementars da 16 milliuns francs. En tut impunda la Confederaziun per supplements da famiglia mintg'onn radund 5,8 milliardas francs.
RR novitads 12:00